Ma nenna-d ungal, ad d-nini tira, deg tsekla taqbaylit d aneqqel seg timawit ɣer tira i d-yebdan seg yimsuda imezwura i d-isilleɣ uɣerbaz arumi. Tira teḥrez aṭas n tsekla timawit, yerna teslal-d ayen iwumi isemma Chaker tasekla qrib-tatrart (tasekla tatrarit) ladɣa s tira n Belɛid At Ɛli, d ayen i izemren ad ijerred tasekla taqbaylit deg tegreɣlanit akked tatrart: Idles qrib-atrar, d tsekla qrib-tatrart tamaziɣt (taqbaylit) ɛerḍen xersum seg 1945, ad rren tamaziɣt d allal n usenfali d usnulfu am imussuyen n tedmi n umaḍal atrar d yidles agreɣlan2.